CELEX: 32007R0608
Language: sk
Date: 2007-06-01 00:00:00
Title: Nariadenie Komisie (ES) č. 608/2007 z  1. júna 2007 , ktorým sa mení a dopĺňa nariadenie (ES) č. 795/2004, ktorým sa ustanovujú predpisy na vykonávanie schémy jednotných platieb ustanovenej v nariadení Rady (ES) č. 1782/2003, ktorým sa ustanovujú spoločné predpisy pre schémy priamej podpory v rámci spoločnej poľnohospodárskej politiky a určité podporné schémy pre poľnohospodárov

2.6.2007   
            
            
               SK
            
            
               Úradný vestník Európskej únie
            
            
               L 141/31
            
         
      NARIADENIE KOMISIE (ES) č. 608/2007
   z 1. júna 2007,
   ktorým sa mení a dopĺňa nariadenie (ES) č. 795/2004, ktorým sa ustanovujú predpisy na vykonávanie schémy jednotných platieb ustanovenej v nariadení Rady (ES) č. 1782/2003, ktorým sa ustanovujú spoločné predpisy pre schémy priamej podpory v rámci spoločnej poľnohospodárskej politiky a určité podporné schémy pre poľnohospodárov
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 1782/2003 z 29. septembra 2003, ktorým sa stanovujú spoločné pravidlá režimov priamej podpory v rámci spoločnej poľnohospodárskej politiky a ktorým sa zavádzajú niektoré režimy podpory pre poľnohospodárov a ktorým sa menia a dopĺňajú nariadenia (EHS) č. 2019/93, (ES) č. 1452/2001, (ES) č. 1453/2001, (ES) č. 1454/2001, (ES) č. 1868/94, (ES) č. 1251/1999, (ES) č. 1254/1999, (ES) č. 1673/2000, (EHS) č. 2358/71 a (ES) č. 2529/2001 (1), a najmä na jeho článok 51 písm. b) druhú zarážku,
   keďže:
   
               (1)
            
            
               Nariadením Komisie (ES) č. 795/2004 (2) sa zavádzajú predpisy na vykonávanie schémy jednotných platieb od roku 2005.
            
         
               (2)
            
            
               V prílohe I k nariadeniu (ES) č. 795/2004 sa stanovuje dátum, od ktorého je povolené pestovanie vedľajších plodín v regiónoch, v ktorých sa obilniny zvyčajne zberajú skôr vzhľadom na klimatické podmienky, v súlade s článkom 51 písm. b) nariadenia (ES) č. 1782/2003. Tento dátum by sa mal na základe požiadavky Francúzska upraviť pre jeden región a dva departmány uvedeného členského štátu.
            
         
               (3)
            
            
               Nariadenie (ES) č. 795/2004 by sa preto malo zodpovedajúcim spôsobom zmeniť a doplniť.
            
         
               (4)
            
            
               Opatrenia stanovené v tomto nariadení sú v súlade so stanoviskom Výboru pre riadenie priamych platieb,
            
         PRIJALA TOTO NARIADENIE:
   Článok 1
   Príloha I k nariadeniu (ES) č. 795/2004 sa nahrádza prílohou k tomuto nariadeniu.
   Článok 2
   Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 1. júna 2007
      
         
            Za Komisiu
         
         Mariann FISCHER BOEL
         
         
            členka Komisie
         
      
   
   
      (1)  Ú. v. EÚ L 270, 21.10.2003, s. 1. Nariadenie naposledy zmenené a doplnené nariadením (ES) č. 2013/2006 (Ú. v. EÚ L 384, 29.12.2006, s. 13).
   
      (2)  Ú. v. EÚ L 141, 30.4.2004, s. 1. Nariadenie naposledy zmenené a doplnené nariadením (ES) č. 411/2007 (Ú. v. EÚ L 101, 18.4.2007, s. 3).
   
      PRÍLOHA
      
         
            „PRÍLOHA I
            
                        Členský štát
                     
                     
                        Dátum
                     
                  
                        Belgicko
                     
                     
                        15. júl
                     
                  
                        Dánsko
                     
                     
                        15. júl
                     
                  
                        Nemecko
                     
                     
                        15. júl
                     
                  
                        Južné Grécko (Peloponézia, Iónske ostrovy, západné Grécko, Atika, južné Egejské more a Kréta)
                     
                     
                        20. jún
                     
                  
                        Stredné a severné Grécko [východné Macedónsko a Trácia, stredné Macedónsko, západné Macedónsko, Epirus, Tesálska nížina, kontinentálne Grécko (Sterea) a severné Egejské more]
                     
                     
                        10. júl
                     
                  
                        Španielsko
                     
                     
                        1. júl
                     
                  
                        Francúzsko: Aquitaine, Midi-Pyrénées a Languedoc-Roussillon
                     
                     
                        1. júl
                     
                  
                        Francúzsko: Alsace, Auvergne, Bourgogne, Bretagne, Centre, Champagne-Ardenne, Corse, Franche-Comté, Île-de-France, Limousin, Lorraine, Nord-Pas-de-Calais, Basse-Normandie, Haute-Normandie, Pays-de-la-Loire (s výnimkou departmánov Loire-Atlantique a Vendée), Picardie, Poitou-Charentes, Provence-Alpes-Côte-d’Azur a Rhône-Alpes
                     
                     
                        15. júl
                     
                  
                        Francúzsko: departmány Loire-Atlantique a Vendée
                     
                     
                        15. október
                     
                  
                        Taliansko
                     
                     
                        11. jún
                     
                  
                        Rakúsko
                     
                     
                        30. jún
                     
                  
                        Portugalsko
                     
                     
                        1. marec“